إلنا خاطبين شي تلات سنين بدنا نتجوّز بس العترة على مين ازغر شقّة ببيروت بربع مليون قصدنا الإسكان وكالعادة رفضوا التأمين خالي عندو شقة زغيري بكرم الزيتون أنجأ خمسين متر مربّع هي مع بلكون قللي يا ابني ساويها وروح فيها سكون ف أزّزنا البلكون ودفشنا الصالون وخفينا التتخيتي نزّلنا فو بلافون ف أزّزنا البلكون ودفشنا الصالون وخفينا التتخيتي نزّلنا فو بلافون وصارت الشقة لذيذي ومن أحسن ما يكون مع دش وتلفزيون ومرقت السنين بسرعة يا رفيق رزقنا ولدين والتالت عالطريق مع عجقة الولاد وكركبة الغراض كلمالا المساحة فينا عم بتضيق برجع ببرم عالبنوكي مدبرس بفلّ كلّو بيطلب دفعة أولى بتكسر بتشلّ وبما إنو رجعنا عالزيرو وما لقينا حل ف قسّمنا الصالون واستحدثنا اوضة نوم وفرشنا تلات تخوتي وترحرحنا بالنوم ف قسّمنا الصالون واستحدثنا اوضة نوم وفرشنا تلات تخوتي وترحرحنا بالنوم وصارت الشقّة شرعيّة ومن أفضل ما يكون غرفتين وصالون وفي حال ما عندك بيت تعا معنا سكون منفرشلك بالصالون منفتحلك علبة طون منعطيك كود الواي فاي وتسلّى قبل النوم